C 179/6

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2022/C 179/05)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“Calatayud”

PDO-ES-A0247-AM02

Paziņojuma datums: 2022. gada 4. februāris

APSTIPRINĀTĀ GROZĪJUMA APRAKSTS UN PAMATOJUMS

1. Ar ACVN apzīmēto vīnu apraksta jauna redakcija

APRAKSTS

Specifikācijas 2. punkta pašreizējā redakcijā ar aizsargāto cilmes vietas nosaukumu apzīmētie vīni ir uzskaitīti atbilstīgi vīnkopības produktu kategorijām, proti, baltvīni, sārtvīni, sarkanvīni, kvalitatīvi dzirkstošie vīni, desertvīni un pusdzirkstošie vīni. Tomēr šajā redakcijā ir atklāta kļūda, jo tajā iekļauti vīni, kas apzīmēti ar apzīmējumiem “dabiski salds” un “vēlīna raža” un ierindoti 1. kategorijā “Vīns”. Minētie apzīmējumi Spānijas tiesību aktos norādīti kā neobligāti. Tie abi attiecas uz pārgatavu vīnogu vīniem ar aizsargātu cilmes vietas nosaukumu vai ģeogrāfiskās izcelsmes norādi.

Turklāt rindkopā, kurā aprakstīts maksimālais cukuru saturs, apzīmējums “reducējošie cukuri” ir aizstāts ar apzīmējumu “atlikumcukuri”. Redakcija ir grozīta arī tā, lai specifikācijā būtu iekļauta tikai ar ACVN “Calatayud” saistīta informācija.

Šis grozījums attiecas uz specifikācijas 2. punktu “Vīna (-u) apraksts” un vienotā dokumenta 3. un 4. punktu.

To uzskata par standarta grozījumu, jo saskaņā ar Deleģētās regulas (ES) 2019/33 14. pantu tas neietver vīnkopības produkta kategorijas maiņu, svītrošanu vai iekļaušanu. Drīzāk tas ir kļūdas labojums iepriekš minēto punktu redakcijā. Šis grozījums neatbilst arī nevienam no pārējiem 14. pantā minētajiem nosacījumiem.

PAMATOJUMS

Specifikācijā un vienotajā dokumentā ir jāizlabo kļūda, pievienojot iepriekš neiekļauto 16. kategoriju “Pārgatavu vīnogu vīns”. Attiecībā uz 16. kategoriju būtu jāiekļauj “dabiski saldu” un “vēlīnās ražas” vīnu analītisko un organoleptisko īpašību apraksts.

2. Ģeogrāfiskā apgabala paplašināšana

APRAKSTS

Ar ACVN “Calatayud” apzīmētā produkta noteiktajā ģeogrāfiskajā apgabalā ir iekļauta šādu piecu pašvaldību teritorija: Daroca, Machones, Murero, Orcajo un Villafeliche. Turklāt šajā punktā sniegtā informācija ir paplašināta, norādot provinci un autonomo apgabalu, kurā atrodas ģeogrāfiskais apgabals.

Šis grozījums attiecas uz specifikācijas 4. punktu “Ģeogrāfiskā apgabala robežas” un vienotā dokumenta 6. punktu (“Noteiktais ģeogrāfiskais apgabals”).

Šo grozījumu uzskata par standarta grozījumu, jo saskaņā ar Deleģētās regulas (ES) 2019/33 14. pantu saikne netiek padarīta par spēkā neesošu. Šis grozījums neatbilst arī nevienam no pārējiem 14. pantā minētajiem nosacījumiem.

PAMATOJUMS

Šo grozījumu pamato ziņojumi, ko sagatavojusi Saragosas [Zaragoza] universitāte (2019. gada februārī) un Aragonas [Aragon] reģionālās valdības tehniskās nodaļas (2019. gada novembrī un 2021. gada jūnijā), par ACVN “Calatayud” teritoriālo robežu paplašināšanu un attiecīgajiem ar vīnu saistītajiem jautājumiem. Ar ACVN apzīmētā produkta ražošanas apgabala robežu paplašināšana nozīmē Daroca, Manchones, Murero, Orcajo un Villafeliche pašvaldību teritorijas iekļaušanu. Veiktajos pētījumos un testos tika secināts, ka tā nemaina saikni ar ģeogrāfisko apgabalu vai ar ACVN “Calatayud” apzīmēto vīnu īpašības.

Minēto pašvaldību teritorijā veiktie pētījumi saistībā ar to iekļaušanu ar ACVN apzīmētā produkta ražošanas apgabalā aptvēra tādus apstākļus kā augsnes veidi, klimats (nokrišņi un temperatūra) un augstums virs jūras līmeņa, kādā tiek stādīti dažādo šķirņu vīnkoki. Pētījumi liecina, ka tie ir līdzīgi “Calatayud” apgabalā esošajiem apstākļiem. Minētā teritorija ir nepārprotams, dabisks apgabala turpinājums.

Attiecībā uz vīnu pētījumi aptvēra četrus no parametriem, kas raksturo ar ACVN apzīmētos vīnus, proti, vīnogu šķirņu procentuālo daudzumu un vīndārzu ražu, pamatanalīzi, sensoro analīzi un kodolu magnētisko rezonansi (protonu KMR). Attiecībā uz katru no minētajiem parametriem tika pierādīts, ka jauno pašvaldību teritorijās iegūtie vīni ir pielīdzināmi ar ACVN “Calatayud” apzīmētajiem vīniem. Īpaša nozīme ir nospiedumam, kas iegūts, veicot protonu KMR un liecina, ka iekļaujamo pašvaldību teritorijā iegūtie vīni atbilst ACVN modelim. Tas savukārt liecina, ka ACVN “Calatayud” specifikācijā aprakstīto vīnu saikne vai īpašības netiek ietekmētas.

3. Iedaļas par saikni redakcijas uzlabošana

APRAKSTS

Ir uzlabota iedaļa par saikni ar ģeogrāfisko apgabalu, un tajā ir iekļauta plašāka informācija. Konkrētāk, ir pievienots cēloniskās saiknes ar ģeogrāfisko apgabalu apraksts attiecībā uz katru vīna produktu kategoriju, kas minēta specifikācijas 2. punktā, lai precizētu raksturīgās īpašības, kādas katrs ar ACVN “Calatayud” apzīmētā vīna veids ieguvis no apgabala.

Šis grozījums attiecas uz specifikācijas 7. punktu “Saikne” un vienotā dokumenta 8. punktu “Saiknes vai saikņu apraksts”.

Šo grozījumu uzskata par standarta grozījumu, jo saskaņā ar Deleģētās regulas (ES) 2019/33 14. pantu tas nepadara saikni par nederīgu, bet tikai uzlabo šīs iedaļas redakciju. Tas neatbilst arī nevienam no pārējiem nosacījumiem, kas norādīti iepriekš minētajā 14. pantā.

PAMATOJUMS

Šis grozījums specifikācijā ir iespēja uzlabot iedaļu par saikni un jo īpaši nodrošināt atbilstību tiesību aktiem, kuros paredzēta katras ar ACVN apzīmētās kategorijas saiknes pierādīšana.

4. Grozījums ACVN piemērojamajās prasībās

APRAKSTS

Svītrota norāde uz regulatīvo padomi, kas izstrādā ražas novākšanas noteikumus, ar kuriem nosaka ražas novākšanas sākumu un novākto vīnogu šķirošanu un pārvadāšanu.

Šis grozījums attiecas uz specifikācijas 8. punkta “Piemērojamās prasības” b) apakšpunkta “Papildu prasības” i) punktu “Audzēšanas metodes”. Tas neietekmē vienoto dokumentu.

Šo grozījumu uzskata par standarta grozījumu, jo saskaņā ar Deleģētās regulas (ES) 2019/33 14. pantu tas neatbilst nevienam no tajā iekļautajiem nosacījumiem.

PAMATOJUMS

Ņemot vērā pašreizējās audzēšanas metodes, laukā strādājošo darbinieku un vīndaru pastāvīgo apmācību, kā arī ikgadējās klimata pārmaiņas, netiek uzskatīts, ka būtu jānosaka ražas novākšanas sākuma datums vai jāparedz īpašas prasības attiecībā uz vīnogu pārvadāšanu. Katra vīna darītava, kas reģistrēta ar ACVN apzīmētā produkta ražošanai, pamatojoties uz saviem tehniskajiem un vīndarības kritērijiem dažādo vīnu gatavošanai, plāno pakāpenisku ražas novākšanu, ņemot vērā vīnogu gatavības pakāpi. Vīnogas pārvadā tā, lai nepasliktinātu augļu kvalitāti.

5. Īpašu prasību svītrošana attiecībā uz nogatavināšanas un izturēšanas iekārtām

APRAKSTS

Ir svītrotas specifikācijas pašreizējās prasības attiecībā uz iekārtām, kuras izmanto ar ACVN apzīmēto vīnu izturēšanai. Tāpat ir svītroti noteiktie periodi attiecībā uz mucu izmantošanas ilgumu.

Šis grozījums attiecas uz specifikācijas 8. punkta “Piemērojamās prasības” b) apakšpunkta “Papildu prasības” ii) punktu “Nogatavināšanas un izturēšanas iekārtas”. Tas neietekmē vienoto dokumentu.

Šo grozījumu uzskata par standarta grozījumu, jo saskaņā ar Deleģētās regulas (ES) 2019/33 14. pantu tas neatbilst nevienam no tajā iekļautajiem nosacījumiem.

PAMATOJUMS

Ar izturēšanas iekārtām saistīto prasību svītrošana ir pamatota, jo tie ir vispārēji nosacījumi attiecībā uz temperatūru, mitrumu un ventilāciju bez konkrētām vērtībām.

Attiecībā uz mucām — pašlaik tirgū ir pieprasījums pēc ļoti augļainiem vīniem, bet ar dažām niansēm, ko tiem piešķir koksne, no kurām izgatavotas mucas. Šā iemesla dēļ vīna darītavu strādnieki parasti sajauc vīnus, kas kādu laiku turēti jaunās mucās, ar vīniem, kuri atradušies lietotās mucās. Tāpēc tiek uzskatīts, ka maksimālais mucu izmantošanas periods nav jānosaka.

6. Formāls grozījums attiecībā uz apzīmējumu “piemērots”

APRAKSTS

Iedaļā par papildu prasībām attiecībā uz pildīšanu pudelēs vārdkopa “vīni, kas klasificēti kā piemēroti” ir aizstāta ar vārdkopu “vīni, kuriem var izmantot ACVN”.

Šis grozījums attiecas uz specifikācijas 8. punkta “Piemērojamās prasības” b) apakšpunkta “Papildu prasības” iii) punktu (tagad ii) punktu) “Iepakošana”. Tas neietekmē vienoto dokumentu.

Šo grozījumu uzskata par standarta grozījumu, jo saskaņā ar Deleģētās regulas (ES) 2019/33 14. pantu tas neatbilst nevienam no tajā iekļautajiem nosacījumiem.

PAMATOJUMS

Šā grozījuma mērķis ir terminoloģijas saskaņošana ar standartu UNE-EN ISO/IEC 17065:2012 “Atbilstības novērtēšana. “Prasības institūcijām, kas sertificē produktus, procesus un pakalpojumus”.

7. Grozījums marķēšanas prasībās

APRAKSTS

Vienīgā papildu prasība vīna darītavām, kuras reģistrētas ar šo nosaukumu apzīmēta produkta ražošanai, ir tāda, ka tām jāiesniedz tirdzniecības marķējumi, ko tās izmanto nolūkā identificēt vīnus, kurus tās laiž tirgū, lai regulatīvā padome tos varētu iekļaut marķējumu reģistrā. Svītrota norāde par regulatīvās padomes apstiprinātiem marķējumiem.

Uzlabota tā teksta redakcija, kurā paredzētas neobligātās norādes, ko var izmantot ar ACVN “Calatayud” apzīmētajiem vīniem. Tas atbilst definīcijām valsts tiesību aktos, kas piemērojami saskaņā ar ražošanas metodi, kā arī īpašajām norādēm, kuras noteiktas attiecībā uz šo ACVN.

Papildus tam šajā iedaļā ir atjauninātas atsauces uz Eiropas tiesību aktiem.

Šis grozījums attiecas uz specifikācijas 8. punkta “Piemērojamās prasības” b) apakšpunkta “Papildu prasības” iv) punktu (tagad iii) punktu) “Iepakošana”. Tas neietekmē vienoto dokumentu.

Šo grozījumu uzskata par standarta grozījumu, jo saskaņā ar Deleģētās regulas (ES) 2019/33 14. pantu tas neatbilst nevienam no tajā iekļautajiem nosacījumiem.

PAMATOJUMS

Norāde par marķējumu apstiprināšanu ir svītrota saskaņā ar tiesību aktiem un judikatūru intelektuālā īpašuma un preču zīmju jomā un ņemot vērā tirgus vienotības principus.

8. Citi grozījumi

APRAKSTS

Svītrots aizsargātā cilmes vietas nosaukuma “Calatayud” regulatīvās padomes faksa numurs. Atjaunināta atsauce uz standartu UNE-EN ISO/IEC 17065:2012.

Šis grozījums attiecas uz specifikācijas 9. punktu “Atbilstības specifikācijai pārbaude. Kontroles struktūra”. Tas neietekmē vienoto dokumentu.

Šo grozījumu uzskata par standarta grozījumu, jo saskaņā ar Deleģētās regulas (ES) 2019/33 14. pantu tas neatbilst nevienam no tajā iekļautajiem nosacījumiem.

PAMATOJUMS

Šā specifikācijas punkta redakcijas atjaunināšana.

VIENOTAIS DOKUMENTS

1. Produkta nosaukums

Calatayud

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

3. Desertvīns

5. Kvalitatīvs dzirkstošais vīns

8. Pusdzirkstošais vīns

16. Pārgatavu vīnogu vīns

4. Vīnu apraksts

1. Baltvīns

ĪSS APRAKSTS

Izskats: gaiši/salmu dzeltenā krāsā, dzidrs, košs, iespējamas zaļas nokrāsas. Smarža: tīri un svaigi primārie aromāti ar vidēju līdz intensīvu augļainumu. Garša: svaiga, izteikta un aromātiska, viegli skābena un labi līdzsvarota.

(*) Maksimālais sēra dioksīda saturs: 180 miligrami uz litru, ja cukuru saturs ir mazāks nekā 5 grami uz litru, un 240 miligrami uz litru, ja cukuru saturs ir 5 grami uz litru vai lielāks.

(**) Šajā dokumentā nenoteiktie analītiskie parametri atbilst spēkā esošajiem noteikumiem.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 10,5 Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) 13,33 Maksimālais kopējais sēra dioksīda saturs (miligramos uz litru)

2. Sārtvīns

ĪSS APRAKSTS

Izskats: zemeņu/aveņu sārtā krāsā, košs un dzīvīgs, ar mirdzošiem violetiem toņiem. Smarža: intensīvi aromāti, ļoti ziedaina un augļaina, atgādina zemenes, avenes, sarkanos augļus, rožu ziedlapiņas. Garša: svaiga, augļaina un viegli skābena, izteikta, spēcīga.

(*) Maksimālais sēra dioksīda saturs: 180 miligrami uz litru, ja cukuru saturs ir mazāks nekā 5 grami uz litru, un 240 miligrami uz litru, ja cukuru saturs ir 5 grami uz litru vai lielāks.

(**) Šajā dokumentā nenoteiktie analītiskie parametri atbilst spēkā esošajiem noteikumiem.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 11 Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) 13,33 Maksimālais kopējais sēra dioksīda saturs (miligramos uz litru)

3. Sarkanvīns

ĪSS APRAKSTS

Izskats: sarkano vai tumšo ķiršu krāsā vai tumšā granātsarkanā krāsā, dzidrs, vidēji intensīvā krāsā, ar violetām nokrāsām malās, jauneklīgs. Smarža: tīri aromāti, intensīvs šķirnei raksturīgs augļainums ar ziedu niansēm. Garša: izteikta, miesīga, labs skābuma un spirta līdzsvars. Maigi tanīni un ilga pēcgarša.

(*) Maksimālais sēra dioksīda saturs: 150 miligrami uz litru, ja cukuru saturs ir mazāks nekā 5 grami uz litru, un 180 miligrami uz litru, ja cukuru saturs ir 5 grami uz litru vai lielāks.

(**) Šajā dokumentā nenoteiktie analītiskie parametri atbilst spēkā esošajiem noteikumiem.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 12,5 Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) 13,33 Maksimālais kopējais sēra dioksīda saturs (miligramos uz litru)

4. “Calatayud” superior sarkanvīns

ĪSS APRAKSTS

Izskats: intensīvā tumšo ķiršu sarkanā līdz rubīnsarkanā krāsā, dzidrs un košs. Smarža: bagātīga, ar augļu un smaržaugu niansēm, jūtami minerāli, grauzdējums un garšvielas. Garša: sarežģīta, augļaina, ar smaržaugu niansēm un ilgu pēcgaršu.

(*) Maksimālais sēra dioksīda saturs: 150 miligrami uz litru, ja cukuru saturs ir mazāks nekā 5 grami uz litru, un 180 miligrami uz litru, ja cukuru saturs ir 5 grami uz litru vai lielāks.

(**) Šajā dokumentā nenoteiktie analītiskie parametri atbilst spēkā esošajiem noteikumiem.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 14 Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) 13,33 Maksimālais kopējais sēra dioksīda saturs (miligramos uz litru)

5. Pusdzirkstošais vīns

ĪSS APRAKSTS

Izskats (baltvīni, sārtvīni un sarkanvīni): dzeltenā un sārtā krāsā ar zaļas un violetas krāsas niansēm. Smarža: tīra, nevainojama, augļaina un ziedaina. Garša: svaiga un viegla, viegli dzerami vīni ar nelielu dzirkstīšanu.

(*) Maksimālais sēra dioksīda saturs: 180 miligrami uz litru baltvīnam un sārtvīnam un 150 miligrami uz litru sarkanvīnam, ja cukuru saturs ir mazāks nekā 5 grami uz litru, un 240 miligrami uz litru baltvīnam un sārtvīnam un 180 miligrami uz litru sarkanvīnam, ja cukuru saturs ir 5 grami uz litru vai lielāks.

(**) Šajā dokumentā nenoteiktie analītiskie parametri atbilst spēkā esošajiem noteikumiem.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 7 Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) 13,33 Maksimālais kopējais sēra dioksīda saturs (miligramos uz litru)

6. Kvalitatīvs dzirkstošais vīns

ĪSS APRAKSTS

Izskats: baltvīni un sārtvīni ir košos toņos. Nelieli, noturīgi burbuļi. Smarža: intensīvi, tīri aromāti ar maigām, vieglām niansēm, kas rodas, izturot pudelēs. Garša: svaiga un līdzsvarota, ar vieglu skābumu, patīkama. Tīrs retronazāls aromāts.

(*) Šajā dokumentā nenoteiktie analītiskie parametri atbilst spēkā esošajiem noteikumiem.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 10,5 Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) 10,83 Maksimālais kopējais sēra dioksīda saturs (miligramos uz litru) 160

7. Desertvīni

ĪSS APRAKSTS

Izskats (baltvīni un sarkanvīni): dzidrā dzeltenā un violeti sarkanā krāsā. Smarža: tīri, nevainojami un intensīvi aromāti ar ziedainām un medainām niansēm, augļi liķierī. Garša: izteikta, augļaina, ar zināmu saldumu, spēcīga, ar labu skābumu.

(*) Maksimālais sēra dioksīda saturs: 150 miligrami uz litru, ja cukuru saturs ir mazāks nekā 5 grami uz litru, un 200 miligrami uz litru, ja cukuru saturs ir 5 grami uz litru vai lielāks.

(**) Šajā dokumentā nenoteiktie analītiskie parametri atbilst spēkā esošajiem noteikumiem.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 15 Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) 15 Maksimālais kopējais sēra dioksīda saturs (miligramos uz litru)

8. Pārgatavu vīnogu vīns

ĪSS APRAKSTS

“Dabiski salds” vīns

Izskats (baltvīni, sārtvīni un sarkanvīni): intensīvā dzeltenā un sarkanā krāsā, ar zelta vai violetas krāsas niansēm. Smarža: gatavu augļu, intensīva, iecukurotu augļu. Garša: izteikta, miesīga, zīdaina, viskoza, salda.

“Vēlīnas ražas ” vīni

Izskats (baltvīni, sārtvīni un sarkanvīni): no zeltaini dzeltenas un oranži sarkanas krāsas līdz tumši purpursarkanai krāsai ar rubīnsarkaniem toņiem. Smarža: intensīva, ziedaina, svaiga, mucās izturētos vīnos apvienots augļu saldums un ozolkoksnes aromāti. Garša: bagātīga, zīdaina, krēmīga, izteikta, ļoti ilga.

(*) Maksimālais sēra dioksīda saturs: baltvīniem un sārtvīniem: 240 miligrami uz litru; sarkanvīniem: 180 miligrami uz litru.

(**) Šajā dokumentā nenoteiktie analītiskie parametri atbilst spēkā esošajiem noteikumiem.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 13 Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) 15 Maksimālais kopējais sēra dioksīda saturs (miligramos uz litru)

5. Vīndarības metodes

5.1. Īpašās vīndarības metodes

1. Audzēšanas metode

Stādījumu biezībai jābūt no vismaz 1 300 vīnkokiem uz hektāru līdz ne vairāk kā 4 500 vīnkokiem uz hektāru, kas vienmērīgi sadalīti visā vīndārzā.

2. Īpašā vīndarības metode

Ar ACVN apzīmēto vīnu gatavošanai izmanto tikai veselīgas tādu novākto vīnogu partijas, kuras sasniegušas piemērotu gatavības pakāpi un kuru cukuru saturs ir vismaz 170 grami uz litru misas. Vīnogas, kuras nav perfektā stāvoklī, ir jānodala.

Lai ekstrahētu misu vai vīnu un atdalītu to no čagām, jāizmanto pietiekams spiediens, un ražas iznākums nedrīkst pārsniegt 70 litrus vīna no 100 kilogramiem vīnogu.

3. Attiecīgais ierobežojums vīnu gatavošanā

Nav atļauts izmantot paņēmienus, kas ietver vīnogu iepriekšēju uzkarsēšanu vai misas vai vīnu karsēšanu kopā ar čagām, lai panāktu krāsas izdalīšanos.

5.2. Maksimālais ražas iznākums

1. Sarkanogu šķirnes 7 000 kilogrami vīnogu no hektāra

2. Sarkanogu šķirnes 49 hektolitri no hektāra

3. Baltogu šķirnes 8 000 kilogrami vīnogu no hektāra

4. Baltogu šķirnes 56 hektolitri no hektāra

6. Noteiktais ģeogrāfiskais apgabals

Ar ACVN “Calatayud” apzīmētā produkta ražošanas ģeogrāfiskajā apgabalā ietilpst šādu Aragonas autonomā apgabala Saragosas provinces pašvaldību teritorija: Abanto, Acered, Alarba, Alhama de Aragón, Aniñón, Ariza, Atea, Ateca, Belmonte de Gracián, Bubierca, Calatayud, Carenas, Castejón de las Armas, Castejón de Alarba, Cervera de la Cañada, Cetina, Clarés de Ribota, Codos, Daroca, El Frasno, Fuentes de Jiloca, Godojos, Ibdes, Jaraba, La Vilueña, Maluenda, Manchones, Mara, Miedes, Monterde, Montón, Morata de Jiloca, Moros, Munébrega, Murero, Nuévalos, Olvés, Orcajo, Orera, Paracuellos de Jiloca, Ruesca, Sediles, Terrer, Torralba de Ribota, Torrijo de la Cañada, Valtorres, Velilla de Jiloca, Villafeliche, Villalba del Perejil, Villalengua un Villarroya de la Sierra.

7. Vīna vīnogu šķirne(-es)

“CHARDONNAY”

“GARNACHA BLANCA”

“GARNACHA TINTA”

“MACABEO” — “VIURA”

“SYRAH”

“TEMPRANILLO”

8. Saiknes apraksts

VĪNS

Saikne starp šiem vīniem un to ģeogrāfisko apgabalu ir izveidojusies 2. gadsimtā pirms mūsu ēras. Par to augsto kvalitāti ir runāts gadsimtiem ilgi.

Izteikti kontinentālais klimats nozīmē garas, aukstas ziemas, karstas vasaras un ļoti zemu nokrišņu daudzumu. Līdz ar ģeogrāfiskā apgabala augsnes īpašībām šie apstākļi piešķir vīniem noteiktus identitātes aspektus; vīni ir koncentrēti, tiem raksturīga liela aromātu bagātība un mineralitātes nianses.

Vīndārzus stāda lielā augstumā virs jūras līmeņa. Tāpēc vasarā tie var izturēt dienas stipro karstumu, bet naktī — atgūt spēku. Tas nodrošina, ka nākamajā rītā tie savās lapās var sintezēt cukurus. Rezultāts ir sarežģītāki vīni ar lielāku spirta saturu, jo metabolisma process vīnkokos neapstājas.

Būtiskās atšķirības starp dienas un nakts temperatūru nogatavošanās sezonā veicina aromātu prekursoru veidošanos vīnogās. Lēnā gatavošanās aktīvi ietekmē fenola savienojumu veidošanos, piešķirot vīniem krāsu un struktūru un nodrošinot, ka tos var ilgi glabāt.

Visi minētie apstākļi ir labvēlīgi sarežģītu, labi strukturētu un elegantu sarkanvīnu ražošanai.

DESERTVĪNS

Ģeogrāfiskā apgabala augsnes un klimatiskās īpašības ir ideāli piemērotas apgabala tradicionālo vīnu ražošanai. Tajā var iegūt vīnogas ar augstu cukuru saturu, un no tām gatavotajiem vīniem piemīt intensīvi aromāti ar ziedainām un medainām niansēm. Visas minētās īpašības vīniem piešķir ļoti gatavas vīnogas, kas aug augstu izvietotos vīndārzos, kuros no katra auga iegūst nelielu ražu.

KVALITATĪVS DZIRKSTOŠAIS VĪNS

Pret ziemeļiem vērstajos vīndārzos, kas iestādīti auglīgās kaļķakmens un māla augsnēs, iegūst lielāku ražu. Līdz ar to vīnogās ir zemāks spirta saturs. Tās arī novāc agrāk, tāpēc tajās ir zemāks cukuru saturs. Minētajiem faktoriem apvienojoties, iegūst kvalitatīvu dzirkstošo vīnu, kas gatavots pēc tradicionālās metodes un kam piemīt intensīvi aromāti un svaiga un līdzsvarota garša.

PUSDZIRKSTOŠAIS VĪNS

Apgabala klimatiskie apstākļi ražas novākšanas laikā nodrošina mērenu temperatūru. Kopā ar faktu, ka ģeogrāfiskā apgabala vīndārzi atrodas lielā augstumā, tas nozīmē to, ka var iegūt svaigas vīnogas ar zemāku cukuru saturu un labu skābumu. Rezultāts ir svaigi un viegli jaunvīni, kas ir viegli dzerami un nedaudz dzirkstī.

PĀRGATAVU VĪNOGU VĪNS

Lai ražotu šāda veida vīnu, ražas novākšana ir jānovilcina, pagarinot vīnogu gatavošanās periodu un atrašanos saules gaismā un tādējādi nodrošinot tajās augstāku cukuru saturu. Turklāt, audzējot vīnkokus māla augsnēs, kas atrodas zemākā ar ACVN “Calatayud” apzīmētā produkta ražošanas apgabalā, var iegūt vīnus ar gatavu augļu niansēm, zīdainu, bagātīgu un krēmīgu konsistenci un jūtamu kvalitāti.

9. Būtiski papildu nosacījumi (iepakojums, marķējums, citas prasības)

Tiesiskais regulējums:

valsts tiesību akti.

Papildu nosacījuma veids:

noteiktajā ģeogrāfiskajā apgabalā veikta iepakošana.

Nosacījuma apraksts:

iepakošana jāveic noteiktajā ģeogrāfiskajā apgabalā, kas norādīts produkta specifikācijā. Kā liecina secīgi publicēti rīkojumi, vienmēr ir pastāvējis noteikums, ka vīni ir jāpilda pudelēs vīna darītavās, kas atrodas ražošanas apgabalā.

Galvenais iemesls tam ir saglabāt vīna kvalitāti un unikālo raksturu, kā arī novērst oksidēšanās-reducēšanās parādību pārvadāšanas laikā.

Tiesiskais regulējums:

valsts tiesību akti.

Papildu nosacījuma veids:

papildu noteikumi attiecībā uz marķējumu.

Nosacījuma apraksts:

etiķetēs jābūt šādiem vārdiem: cilmes vietas nosaukums “Calatayud”.

Uz patēriņam paredzētajiem produktiem jābūt numurētām garantijas zīmēm, ko izsniegusi regulatīvā padome un kas tiem piestiprināti reģistrētajā vīna darītavā, nodrošinot, ka tās nevar izmantot atkārtoti.

Saite uz produkta specifikāciju

https://www.aragon.es/documents/20127/88928293/Pliego_Condiciones_DOP_Calatayud.pdf/b90b59a9-c693-33f3-92a0-80452ff0d291?t=1643717605363

(1) OV L 9, 11.1.2019., 2. lpp.